hotchpotch/miracl-hf-unified huggingface dataset:
ดั่งไฟใต้น้ำ
ดั่งไฟใต้น้ำ เป็นละครโทรทัศน์แนวดราม่า บทประพันธ์ของ กิ่งฉัตร ถูกนำมาสร้างเป็นละครโทรทัศน์ถึง 2 ครั้ง
ครั้งที่ 1 ปี พ.ศ. 2542 ผลิตโดย บริษัท อัครเอ็นเตอร์เทนเมนต์ จำกัด โดยผู้จัด เขียนบทโทรทัศน์โดย เบญจมาศ ดาลหิรัญรัตน์ กำกับการแสดงโดย มานพ อุดมเดช ออกอากาศทุกวันจันทร์–อังคาร เวลา 20.20 - 22.20 น. ทาง นำแสดงโดย ยุรนันท์ ภมรมนตรี, กัญญารัตน์ จิรรัชชกิจ เริ่มตอนแรกวันที่ 27 เมษายน พ.ศ. 2542–15 มิถุนายน พ.ศ. 2542
และปี 2558 ได้มีการรีเมคละครเรื่องนี้โดย บริษัท อินทนนน์ พิคเจอร์ จำกัด โดยผู้จัด อนัญญา ศรีวรรณา เขียนบทโทรทัศน์โดย เบญจมาศ ดาลหิรัญรัตน์ กำกับการแสดงโดย รอระบุ นำแสดงโดย พีท ทองเจือ, ปาริฉัตร จิ้วพาณิช, ณัทกร แก้วเพชร, มนัญญา ตริยานนท์, ณยศ เสาว์ทองหยุ่น, เอลิกา พลอยอัมพร ทางช่อง THAI TV ไม่ได้ออกอากาศ การตอบรับของละครเรื่องนี้ทั้งหมด 00 ตอนที่ได้ออกอากาศไป (เมื่อวันที่ พ.ศ. 25 – พ.ศ. 25) Nielsen ได้วัดค่าเฉลี่ยเรตติ้งละครจากคนทั่วประเทศไทยอยู่ที่ 0.0
ระบบธนาคารกลางสหรัฐ
ระบบธนาคารกลางสหรัฐ () ก่อตั้งขึ้นเมื่อวันที่ 23 ธันวาคม 1913 ด้วยการตรารัฐบัญญัติธนาคารกลาง หลังเกิดวิกฤตการเงินขึ้นหลายครั้ง (โดยเฉพาะวิกฤตการเงินปี 1907) นำให้มีความต้องการควบคุมกลางซึ่งระบบการเงินเพื่อบรรเทาวิกฤตการเงิน เหตุการณ์ในเวลาต่อมาอย่างภาวะเศรษฐกิจตกต่ำครั้งใหญ่ในคริสต์ทศวรรษ 1930 และภาวะเศรษฐกิจถดถอยครั้งใหญ่ในคริสต์ทศวรรษ 2000 นำสู่การขยายบทบาทและความรับผิดชอบของระบบธนาคารกลาง
รัฐสภาสหรัฐตั้งวัตถุประสงค์สำคัญสามข้อสำหรับนโยบายการเงินในรัฐบัญญัติธนาคารกลาง ได้แก่ การเพิ่มการจ้างงานให้สูงสุด การรักษาเสถียรภาพราคา และการรักษาอัตราดอกเบี้ยระยะยาว วัตถุประสงค์สองข้อแรกบางทีเรียก อาณัติคู่ของธนาคารกลาง หน้าที่ของธนาคารฯ ขยายขึ้นตามเวลา และในปี 2009 ยังรวมถึงการควบคุมดูแลและการวางระเบียบธนาคาร การรักษาเสถียรภาพของระบบการเงิน และให้บริการทางการเงินแก่สถาบันรับฝาก รัฐบาลสหรัฐและสถาบันราชการของต่างประเทศ ระบบธนาคารกลางวิจัยเศรษฐกิจและให้สิ่งพิมพ์เผยแพร่ต่าง ๆ ได้แก่ หนังสือเบจ (Beige Book) และฐานข้อมูลเฟรด
ระบบธนาคารกลางประกอบด้วยหลายชั้น มีคณะกรรมการผู้ว่าการธนาคารหรือคณะกรรมการระบบธนาคารกลางซึ่งมาจากการแต่งตั้งของประธานาธิบดีเป็นผู้บริหาร ธนาคารระบบธนาคารกลางภูมิภาคสิบสองแห่ง ซึ่งตั้งอยู่ในนครต่าง ๆ ทั่วประเทศ ควบคุมดูแลธนาคารสมาชิกของสหรัฐที่เอกชนเป็นเจ้าของ กฎหมายกำหนดให้ธนาคารพาณิชย์ที่ได้รับอนุญาตระดับชาติถือครองหลักทรัพย์ในธนาคารระบบธนาคารกลางในภูมิภาคของตน ซึ่งทำให้ธนาคารเหล่านั้นมีสิทธิเลือกตั้งสมาชิกคณะกรรมการบางส่วนได้ คณะกรรมการตลาดเสรีกลาง (Federal Open Market Committee) กำหนดนโยบายการเงิน ประกอบด้วยสมาชิกคณะกรรมการผู้ว่าการทั้งเจ็ดคน และประธานธนาคารภูมิภาคสิบสองคน แม้ครั้งหนึ่ง ๆ ประธานธนาคารเพียงห้าคนเท่านั้นที่สามารถออกเสียงลงคะแนนได้ ได้แก่ ประธานระบบธนาคารกลางนิวยอร์กหนึ่งคนและประธานธนาคารอื่นอีกสี่คนหมุนเวียนกันโดยมีวาระละ 1 ปี นอกจากนี้ ยังมีสภาที่ปรึกษาต่าง ๆ ฉะนั้น ระบบธนาคารกลางสหรัฐจึงมีทั้งส่วนภาครัฐและเอกชน โครงสร้างดังกล่าวถือว่าเป็นเอกลักษณ์ต่างจากธนาคารกลางประเทศอื่น นอกจากนี้ ยังผิดปกติที่กระทรวงการคลังสหรัฐ ซึ่งเป็นหน่วยงานนอกธนาคารกลาง พิมพ์เงินตราที่หมุนเวียน
แม้ระบบธนาคารกลางจะเป็นเครื่องมือหนึ่งของรัฐบาลสหรัฐ แต่ระบบธนาคารกลางถือตนว่าเป็น "ธนาคารกลางอิสระเพราะการตัดสินใจนโยบายการเงินไม่จำเป็นต้องได้รับความเห็นชอบจากประธานาธิบดีหรือบุคคลอื่นใดในอำนาจบริหารหรือสภานิติบัญญัติ ไม่ได้รับสนับสนุนเงินทุนจากรัฐสภา และวาระของสมาชิกคณะกรรมการผู้ว่าการกินเวลาหลายวาระของประธานาธิบดีและรัฐสภา" รัฐบาลกลางกำหนดเงินเดือนของผู้ว่าการทั้งเจ็ดคนของคณะกรรมการ รัฐบาลกลางได้รับกำไรประจำปีทั้งหมดของระบบ หักการจ่ายเงินปันผลตามกฎหมาย 6% แก่การลงทุนของธนาคารสมาชิก และคงบัญชีเกินดุลแล้ว ในปี 2015 ระบบธนาคารกลางฯ สร้างกำไร 100,200 ล้านดอลลาร์สหรัฐ และโอน 97,700 ล้านดอลลาร์สหรัฐแก่กระทรวงการคลัง
เจ็ดเซียนซามูไร
เจ็ดเซียนซามูไร () เป็นภาพยนตร์แนวผจญภัยดราม่าซามูไร ในปี ค.ศ. 1954 ที่ร่วมประพันธ์เนื้อเรื่อง ,ตัดต่อ และกำกับโดย อะกิระ คุโระซะวะ โดยมีฉากอยู่ในช่วงปี ค.ศ. 1586 สมัยยุคเซ็งโงะกุ ในประวัติศาสตร์ญี่ปุ่น เป็นเรื่องราวเกี่ยวกับหมู่บ้านชาวนาที่จ้างโรนิงทั้ง 7 คน (ซามูไรต้นแบบ) เพื่อต่อสู้กับโจรที่กลับมาหลังจากเก็บเกี่ยวขโมยพืชผลของพวกเขา
นับตั้งแต่ภาพยนตร์ออกฉายของ Seven Samurai ได้รับการจัดอันดับเป็นอย่างสูงในรายการนักวิจารณ์ของภาพยนตร์ที่ยิ่งใหญ่ เช่น Sight & Sound ของ BFI และ Rotten Tomatoes polls
ยาระงับประสาท
ยาระงับประสาท () เป็นยาที่ทำให้เกิดภาวะสงบ ออกฤทธิ์โดยการไปลดการตอบสนองต่อสิ่งเร้า หรือลดความตื่นเต้น การใช้ยาประเภทนี้ในปริมาณมากอาจก่อให้เกิดอาการพูดคำคละละเลือน, การทรงตัวแย่ลง, การใช้ดุลยพินิจแย่และเชื่องช้า ยาระงับประสาทบางชนิดอย่างกลุ่มยาเบ็นโซไดอาเซพีนอาจถูกใช้เป็นยานอนหลับ การใช้ยานี้ในปริมาณน้อยจะช่วยให้เกิดภาวะสงบ แต่การใช้มากเกินไปอาจทำให้เกิดความวิตกกังวล การใช้ยานี้ติดต่อกันเป็นเวลานานอาจก่อให้เกิดภาวะความจำเสื่อมระยะสั้นหรือระยะยาว
สุริยุปราคา 2 กันยายน พ.ศ. 2578
สุริยุปราคาเต็มดวงจะเกิดขึ้นในวันที่ 2 กันยายน พ.ศ. 2578 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
ภาพเคลื่อนไหวแนวเส้นทาง
สุริยุปราคา 13 กรกฎาคม พ.ศ. 2580
สุริยุปราคาเต็มดวงจะเกิดขึ้นในวันที่ 13 กรกฎาคม พ.ศ. 2580 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
ภาพเคลื่อนไหวแนวเส้นทาง
สกุลแอสโตรไฟตัม
สกุลแอสโตรไฟตัม (Astrophytum) เป็นสกุลของกระบองเพชร มีถิ่นกำเนิดในทวีปอเมริกาเหนือ มีทั้งสิ้น 6 ชนิด ชื่อ "Astrophytum" มาจากภาษากรีก άστρον ("astron") หมายความว่า "ดาว" และ φυτόν ("phyton") หมายความว่า "พืช"
เจสตาร์วิกตอรีวีเอส
เจสตาร์วิกตอรีวีเอส ( ) เป็นวีดีโอเกมแนวต่อสู้ ที่นำเอาตัวละครของมังงะในนิตยสาร "โชเน็งจัมป์รายสัปดาห์" มาสู้กัน ตัวเกมวางจำหน่ายครั้งแรกที่ญี่ปุ่นโดย Bandai Namco Entertainment ในวันที่ 19 มีนาคม 2014 สำหรับ เพลย์สเตชัน 3 และ เพลย์สเตชันวิต้า และวางจำหน่ายอีกครั้งในฝั่งตะวันตกในชื่อ เจสตาร์วิกตอรีวีเอสพลัส () สำหรับ เพลย์สเตชัน 4, เพลย์สเตชัน 3, และ เพลย์สเตชันวิต้า, ตัวเกมออกวางจำหน่ายที่ยุโรปในวันที่ 26 มิถุนายน 2015 และ อเมริกาเหนือในวันที่ 30 มิถุนายน 2015
มาริโอแอนด์โซนิคแอตเดอะโซชี 2014 โอลิมปิกวินเทอร์เกมส์
มาริโอแอนด์โซนิคแอตเดอะโซชี 2014 โอลิมปิกวินเทอร์เกมส์ (; ) เป็นเกมกีฬาที่พัฒนาร่วมกันระหว่างเซก้าและนินเทนโด โดยในเกมจะมีการนำตัวละครจากเกมชุดมาริโอและเกมชุดโซนิคเดอะเฮดจ์ฮ็อกนำมาแข่งขันในกีฬาโอลิมปิกฤดูหนาว 2014 โดยจะวางจำหน่ายบนเครื่องวียู เป็นครั้งแรก โดยตัวเกมได้รับการสนับสนุนจากคณะกรรมการโอลิมปิกสากลในฐานะสื่อมัลติมีเดียและเกมอย่างเป็นทางการของโอลิมปิกฤดูหนาว 2014
เกิร์ลเฟรนด์ (เพลงแอวริล ลาวีน)
"เกิร์ลเฟรนด์" () เป็นเพลงของนักร้องนักแต่งเพลงชาวแคนาดา แอวริล ลาวีน จากสตูดิโออัลบั้มที่สาม "เดอะเบสต์แดมน์ธิง" เพลงออกจำหน่ายวันที่ 27 กุมภาพันธ์ ค.ศ. 2007 เป็นซิงเกิลนำของอัลบั้ม และได้รับคำวิจารณ์จากนักวิจารณ์โดยทั่วไปว่าเป็นที่ชื่นชอบ เพลงขึ้นสูงสุดอันดับหนึ่งในญี่ปุ่น, อาร์เจนตินา และอีกหลายประเทศ เพลงนี้เป็นเพลงเดียวของลาวีนที่เข้าถึงอันดับหนึ่งบนชาร์ตบิลบอร์ดฮอต 100 ในสหรัฐอเมริกา "เกิร์ลเฟรนด์" เขียนโดยลาวีน ร่วมกับลูคัสซ์ ก็อตต์วอลด์ ประสบความสำเร็จอย่างมาก นิตยสาร"บิลบอร์ด" จัดอันดับให้เพลงอยู่อันดับที่ 94 ในรายชื่อ "100 เพลงฮิตที่เป็นที่นิยมมากที่สุดในคริสต์ทศวรรษ 2000" หัวข้อฮอต 100 อันดับที่ 40 ในเพลงดิจิทัล และอันดับที่ 38 ในเสียงเรียกเข้า
โซนิคฟอร์ซ
โซนิคฟอร์ซ (โซนิค รวมทัพพิทักษ์โลก) () เป็นวิดีโอเกมแพลตฟอร์ม พัฒนาโดย โซนิคทีม และจัดจำหน่ายโดย เซก้า สำหรับเครื่อง Microsoft Windows, Nintendo Switch, PlayStation 4 และ Xbox One โดยวิดีโอเกมเป็นวิดีโอเกมเฉลิมฉลองครบรอบ 25 ปี วิดีโอเกมชุด"โซนิคเดอะเฮดจ์ฮ็อก" วิดีโอเกมออกจำหน่ายทั่วโลกในวันที่ 7 พฤศจิกายน ค.ศ. 2017
ด้วยความช่วยเหลือของสิ่งมีชีวิตปริศนานามว่า อินฟินิต, ด็อกเตอร์เอ็กซ์แมนจึงได้ยึดครองส่วนสำคัญของโลกได้สำเร็จ, พร้อมกับรวมรวมกองกำลังเหล่าร้ายในอดีตภายใต้คำบัญชา ซึ่งรวมถึง ชาโดว์ เดอะ เฮดจ์ฮ็อก, เมทัล โซนิค, เคออส และ ซาวอก เพื่อปะทะกับกองกำลังของเอ็กซ์แมน, นัคเคิล เดอะ เอคิดน่า จึงได้ก่อตั้งกองกำลังทหารฝ่ายต่อต้านขึ้น เพื่อรวบรวมเหล่าผองเพื่อนและ ช่วยเหลือฝ่ายกบฏที่ได้รับผลกระทบจากการครอบครอง, เมื่อตัวเขาในอดีตจากมิติอื่น และ สมาชิกฝ่ายต่อต้านน้องใหม่ปรากฏเพื่อช่วยเหลือ โซนิคจะต้องร่วมมือกับเพื่อนหาทางหยุดยั้งด็อกเตอร์เอ็กซ์แมนให้ได้ ก่อนที่โลกจะถูกยึดครองอย่างสมบูรณ์
เครื่องบันทึกเทป
เครื่องบันทึกเทป เป็นอุปกรณ์จัดเก็บข้อมูลแบบอะนาล็อกที่บันทึก และเล่นเสียง ,รวมทั้งเสียงก้อง โดยมักใช้เทปแม่เหล็กทั้งแผลบนรีลหรือในเทปสำหรับการจัดเก็บ ในรูปแบบปัจจุบัน การบันทึกสัญญาณมีความผันผวนโดยการเคลื่อนย้ายเทปไปยังหัวเทปที่ขั้วข้อมูลโดเมนในเทปตามสัดส่วนของสัญญาณเสียง อุปกรณ์บันทึกเทป รวมไปถึงเทปเทปแบบ reel-to-reel และเทปคาสเซ็ตต์
การใช้เทปแม่เหล็กสำหรับการบันทึกเสียงมีต้นกำเนิดมาตั้งแต่ ค.ศ. 1930 โดย เทปแม็กนีไทเซชัน ปฏิวัติวงการวิทยุและอุตสาหกรรมการบันทึกเพลง ทำให้ศิลปินและผู้ผลิตสามารถบันทึกและบันทึกเสียงได้โดยไม่เสียคุณภาพและสามารถแก้ไขและจัดเรียงการบันทึกได้อย่างง่ายดาย
การซื้อลุยเซียนา
การซื้อลุยเซียนา () หรือ การขายลุยเซียนา () คือการที่สหรัฐได้ดินแดนลุยเซียนา (พื้นที่ 828,000 ตารางไมล์ หรือ 2.14 ล้านตารางกิโลเมตร) มาเป็นส่วนหนึ่งของตนด้วยการซื้อจากฝรั่งเศสในปี ค.ศ. 1803 สหรัฐยอมจ่ายเงิน 50 ล้านฟรังก์ (11,250,000 ดอลลาร์สหรัฐ) และยอมยกหนี้มูลค่า 18 ล้านฟรังก์ (3,750,000 ดอลลาร์สหรัฐ) ให้แก่ฝรั่งเศสเป็นการตอบแทน
ดินแดนลุยเซียนารวมถึง 15 รัฐในสหรัฐปัจจุบัน และ 2 รัฐในแคนาดา ได้แก่ รัฐอาร์คันซอ, รัฐมิสซูรี, รัฐไอโอวา, รัฐโอคลาโฮมา, รัฐแคนซัส, รัฐเนบราสกา, บางส่วนของรัฐมินเนโซตา ทางฝั่งตะวันตกของแม่น้ำมิสซิสซิปปี, ส่วนใหญ่ของรัฐนอร์ทดาโกตา, ส่วนใหญ่ของรัฐเซาท์ดาโกตา, ส่วนตอนเหนือของรัฐเทกซัส, พื้นที่ในรัฐมอนแทนา, รัฐไวโอมิงและตะวันออกของรัฐโคโลราโด รวมถึงซื้อผืนดินที่แบ่งแยกทวีปที่เป็นซีกตะวันตกของแม่น้ำมิสซิสซิปปี รวมถึงเมืองนิวออร์ลีน และที่ดินเล็ก ๆ ในรัฐแอลเบอร์ตา และรัฐซัสแคตเชวัน ของแคนาดาในปัจจุบัน มีประชากรที่ไม่ใช่คนพื้นเมืองราว 60,000 คน โดยประชากรครึ่งหนึ่งของดังกล่าวเป็นทาสชาวแอฟริกา
ในราชอาณาจักรฝรั่งเศสได้ครอบครองแผ่นดินลุยเซียนา ตั้งแต่ ค.ศ. 1699 และครอบครองโดยสเปนในปี ค.ศ. 1762 จนในปี ค.ศ. 1800 จักรพรรดินโปเลียนที่ 1 หวังว่าจะก่อตั้งจักรวรรดิในอเมริกาเหนือ โดยหวังจะได้แผ่นดินลุยเซียนานี้คืน อย่างไรก็ดี เพราะฝรั่งเศสเองมีภาระสงครามในทวีปยุโรปอย่างหนักหนา นโปเลียนจึงตัดสินใจขายลุยเซียนาให้กับสหรัฐอเมริกา
การขายแผ่นดินลุยเซียนา เกิดขึ้นในยุคทอมัส เจฟเฟอร์สัน ประธานาธิบดีคนที่สามของสหรัฐ ในครั้งแรกอเมริกาเจตนาจะซื้อเพียงส่วนที่เป็นเมืองนิวออร์ลีนส์ และบริเวณที่ติดชายฝั่งทะเล ฝ่ายอเมริกันเมื่อได้รับข้อเสนอที่จะขายแผ่นดินลุยเซียนาที่กว้างใหญ่กว่าที่ต้องการ ก็ตอบรับโดยทันที แต่ก่อนที่การซื้อขายจะถึงจุดสุดท้าย พรรคเฟเดอรัลลิสต์ พรรคฝ่ายค้านอ้างว่าผิดรัฐธรรมนูญที่ต้องการขยายอาณาเขต เจฟเฟอร์สันเห็นด้วย แต่ก็เห็นว่าด้วยอำนาจฝ่ายบริหารของประธานาธิบดีก็มีอำนาจเพียงพอที่จะกระทำได้
เครื่องบันทึกเทปวิดีโอ
เครื่องบันทึกเทปวิดีโอ (VTR) เป็นเครื่องบันทึกเทปที่ออกแบบมาเพื่อบันทึกและเล่นวิดีโอ และวัสดุเสียงบนเทปแม่เหล็ก VTRs แรกๆ ได้รับการรีลไปยังอุปกรณ์รีลที่บันทึกไว้ในแต่ละม้วนเทปแม่เหล็กกว้าง 2 นิ้ว (5.08 ซม.) โดยถูกนำมาใช้ในสตูดิโอโทรทัศน์ที่ให้บริการแทนสำหรับภาพยนตร์ภาพเคลื่อนไหว และการบันทึกการใช้งานโทรทัศน์ราคาถูกและรวดเร็ว
เทคโนโลยีเครื่องบันทึกวิดีโอ ได้แก่ :
ปืนกลเบาไทป์ 99
ปืนกลเบา ไทป์ 99() เป็นปืนกลเบาที่ถูกใช้งานในกองทัพจักรวรรดิญี่ปุ่นในสงครามโลกครั้งที่สอง.
สเตน
สเตน (หรือปืนสเตน) เป็นตระกูลปืนกลมือของอังกฤษ ใช้กระสุนขนาด 9×19มม.และใช้อย่างกว้างขวางโดยกองทัพอังกฤษและเครือจักรภพในช่วงตลอดสงครามโลกครั้งที่สองและสงครามเกาหลี การออกแบบที่เรียบง่ายและโดยต้นทุนการผลิตที่ต่ำมากทำให้พวกเขามีประสิทธิภาพในการใช้อาวุธนี้ในการก่อวินาศกรรมสำหรับกลุ่มต่อต้าน
สเตน เป็นคำย่อมาจากชื่อนักของหัวหน้านักออกแบบอาวุธ พลตรี Reginald V. Shepherd และ Harold Turpin, และ EN จาก เอ็นฟิลด์ ปีนนี้มีจำนวนทั้งหมดกว่าสี่ล้านกระบอกรวมถึงสเตนในรุ่นต่าง ๆ ซึ่งได้ผลิตขึ้นในปี 1940
กัรบะลาอ์
กัรบะลาอ์ (, ) บ้างก็อ่าน คาร์บาลา หรือ เคอร์บาลา เป็นเมืองหรืออำเภอเอกของจังหวัดกัรบะลาอ์ ตั้งทางภาคตะวันตกเฉียงใต้ของประเทศอิรัก ด้านตะวันออกของทะเลสาบมิลห์ซึ่งเป็นทะเลสาบน้ำเค็มขนาดใหญ่ ห่างจากกรุงบัฆดาดประมาณ เมืองนี้รู้จักกันดีในฐานะสถานที่ยุทธการที่กัรบะลาอ์ หรือฆัซวัตกัรบะลาอ์ () เมื่อ พ.ศ. 1223 ที่ตั้งของมัสยิดอิหม่ามฮุซัยน์บุตรอะลีและมัสยิดอับบาส นอกจากนี้ในทัศนะของมุสลิมชีอะห์ เมืองนี้ยังถือเป็นเมืองศักดิ์สิทธิ์เทียบเท่ามักกะฮ์ มะดีนะฮ์ และเยรูซาเลม โดยทุก ๆ ปี 40 วันหลังจากวันอาชูรออ์ ผู้คนจะหลั่งไหลมาเยี่ยมเยียนสุสานของฮุซัยน์บุตรอะลีในพิธีอัรบะอีน
เมืองกัรบะลาอ์มีสภาพภูมิอากาศกึ่งแห้งแล้ง ซึ่งในฤดูร้อนจะมีอากาศร้อนจัดและในฤดูหนาวจะมีอากาศหนาวจัด ฝนที่ตกในแต่ละปีจะอยู่ในห้วงเดือนพฤศจิกายนถึงเมษายนซึ่งเป็นฤดูหนาว
ปืนกลเบาเบรน
ปืนเบรน หรือมักจะเรียกเพียงเบรนเท่านั้น เป็นหนึ่งในชุดปืนกลเบา(LMG)จากอังกฤษในปี 1930 และถูกใช้งานตั้งแต่ปี 1992 ในขณะที่ได้เป็นที่รู้จักเป็นอย่างดีในขณะที่ได้เป็นปืนกลเบาประจำกายทหารราบแห่งแรกในกองทัพอังกฤษและเครือจักรภพในช่วงสงครามโลกครั้งที่สองและยังคงใช้งานในช่วงสงครามเกาหลีและก็ยังเห็นว่ายังคงใช้งานอยู่ในช่วงครึ่งหลังของศตวรรษที่ 20 รวมทั้งสงครามฟอล์กแลนด์ ในปี ค.ศ. 1982 แม้ว่าจะติดตั้งด้วยขาตั้งปืน(bipod) แต่ก็สามารถขาตั้งกล้องหรือติดตั้งบนยานพาหนะ
เบรน เป็นรุ่นที่ได้รับอนุญาตของปืนกลเบา ZGB 33 ของเชโกสโลวาเกีย ซึ่งในทางกลับกัน เป็นรุ่นที่ได้แก้ไขแลเวของ ZB vz. 26 ซึ่งเจ้าหน้าที่กองทัพอังกฤษได้ทำการทดสอบในระหว่างการแข่งขันอาวุธปืนในช่วงปี ค.ศ. 1930 ต่อมาภายหลังเบรนมีจุดเด่นที่กล่องบรรจุกระสุนที่อยู่ด้านบนแบบโค้ง ปากปืนมีรูปแบบเป็นกรวยและสามารถเปลี่ยนลำกล้องได้อย่างรวดเร็ว
ชื่อเบรนมาจากคำว่า บราโน ( Brno) เมืองหนึ่งในเชโกสโลวาเกียในโมราเวีย ซึ่ง ZB vz. 26 ได้รับการออกแบบ (ในโรงงานZbrojovka Brno) และเอ็นฟิลด์ ซึ่งเป็นที่ตั้งโรงงานผลิตอาวุธยุโธปกรณ์ขนาดเล็กของอังกฤษ นักออกแบบคือ Václav Holek,นักประดิษฐ์อาวุธปืนและวิศวกรออกแบบ
ในปี ค.ศ. 1950 ปืนเบรนจำนวนมากที่สามารถเข้ากับกระสุนขนาด 7.62×51มม. นาโต้และแก้ไขเพื่อเข้ากับกล่องบรรจุกระสุนจากปืนไรเฟิลรุ่น L1 (รุ่นของเครือจักรภพของ FN FAL)เป็นปืนกลเบา L 4 มันได้ถูกแทนที่ในกองทัพอังกฤษในส่วนของปืนกลเบาด้วย L7 ปืนกลวัตถุประสงค์ทั่วไป (general-purpose machine gun-GPMG) อาวูธปืนที่หนักกว่าสายพาน.นี่คือทำให้มันสมบูรณ์ด้วยอาวุธยิงสนับสนุนขนาดเบา L86 ยิงด้วยกระสุนขนาด 5.56×45 มม. นาโต้ การได้นำเบรนออกไปและถูกใช้งานเฉพาะในการติดตั้งบนยานพาหนะบางคัน เบรนยังคงผลิตโดยโรงงานผลิตอาวุธปืนของอินเดียซึ่งเป็นปืนกลขนาด 7.62มม 1 บี
ปืนกลมือทอมป์สัน
ปืนกลมือทอมป์สันเป็นปืนกลมือสัญชาติอเมริกัน ที่ถูกคิดค้นโดยจอห์น ที. ทอมป์สันในปี ค.ศ. 1918 ซึ่งเป็นช่วงที่น่าอัปยศในช่วงยุคต้องห้ามสุรา(Prohibition).ปืนถูกใช้โดยเจ้าหน้าที่บังคับใช้กฎหมายและอาชญากรหรือมาเฟีย ปืนกลมือทอมป์สันยังเป็นที่รู้จักกันอย่างไม่เป็นทางการ ได้แก่ "ปืนทอมมี่", "แอนนิฮิเลเตอร์", "ชิคาโก้ ไทป์ไวร์เตอร์", "ชิคาโก้ เปียโน", "ชิคาโก้ สไตล์", "Chicago Organ Grinder", "Trench Broom", "Trench Sweeper", "เดอะ ช็อปเปอร์", และคำว่า "เดอะ ทอมป์สัน"
ทอมป์สันได้เป็นที่ชื่อชอบจากทหาร, อาชญากรหรือมาเฟีย, ตำรวจ และพลเรือนเหมือนกันสำหรับซองกระสุนขนาดใหญ่ขนาด .45 ACP,ปืนยังคงมีความสำคัญในวัตนธรรมนิยม โดยเฉพาะอย่างยิ่งในช่วงยุคต้องห้ามสุราในสหรัฐอเมริกาและในสงครามโลกครั้งที่สอง ปืนยังเป็นหนึ่งในอาวุธปืนที่มีชื่อเสียงมากที่สุดในประวัติศาสตร์ ถึงแม้ว่ารูปแบบของปืนทอมป์สันแบบเต็มอัตโนมัติปืนจะไม่มีการผลิตแล้ว,แต่ยังมีหลายรุ่นที่เป็นปืนแบบกึ่งอัตโนมัติสำหรับพลเรือนยังคงผลิตขึ้นโดย Auto Ordnance โดยมีลักษณะคล้ายกับรุ่นต้นฉบับ แต่มีการปรับเปลี่ยนต่างๆเพื่อให้เป็นไปตามกฎหมายอาวุธปืนของสหรัฐ
ยาระงับอาการทางจิต
ยาระงับอาการทางจิต (Antipsychotic หรือ Neuroleptic) หรือ ยากล่อมประสาทหลัก (Major tranquilizer) เป็นยาประเภทหนึ่งที่ใช้รักษาโรคจิต (ได้แก่อาการหลงผิด, ประสาทหลอน, อาการจิตหวาดระแวง หรือ ความผิดปรกติในความคิด) โดยเฉพาะโรคจิตเภทและโรคอารมณ์สองขั้ว อย่างไรก็ตาม มีการใช้ยานี้เพื่อรักษาโรคอื่นๆที่ไม่ใช่โรคจิตเช่นกัน การใช้ยาประเภทนี้ติดต่อกันในระยะยาวอาจก่อให้เกิดผลข้างเคียงอันได้แก่ การเคลื่อนไหวนอกอำนาจจิตใจ, เต้านมโต, และโรคอ้วนลงพุง ผู้สูงอายุมีแนวโน้มที่จะเกิดภาวะสมองเสื่อมจากการใช้ยาประเภทนี้
ยาระงับอาการทางจิตถูกใช้งานเพื่อรักษาอาการต่อไปนี้มากที่สุด:
การเลือกตั้งสหพันธรัฐในเยอรมนี พ.ศ. 2560
การเลือกตั้งสหพันธรัฐในประเทศเยอรมนีจัดขึ้นในวันที่ 24 กันยายน พ.ศ. 2560 เพื่อเลือกตั้งสมาชิกสภาผู้แทนราษฎร(บุนเดชตัก) สมัยที่ 19 บุนเดชตักชุดใหม่จะเลือกตั้งนายกรัฐมนตรีด้วยคะแนนเสียงข้างมากเด็ดขาดของสมาชิก ซึ่งจะตั้งรัฐบาลใหม่ต่อไป
พรรคสหภาพประชาธิปไตยคริสเตียน/สหภาพสังคมคริสเตียน (CDU/CSU) ซึ่งมีนางอังเกลา แมร์เคิลเป็นหัวหน้าพรรคและนายกรัฐมนตรี ชนะการเลือกตั้งสหพันธรัฐแต่ไม่ได้รับเสียงข้างมากจึงต้องจัดตั้งรัฐบาลเสียงข้างมากกับพรรคประชาธิปไตยสังคม(SPD) นับเป็นครั้งที่ 4 ที่สองพรรคการเมืองหลักจัดตั้งรัฐบาลผสมด้วยกันและเป็นพรรครัฐบาลผสมต่อเนื่องนับแต่การเลือกตั้งปี พ.ศ. 2556
เคาน์เตสจอร์จจีนา ฟอน วิลเซค
เคาน์เตสจอร์จจีนา () เป็นธิดาเพียงคนเดียวใน เคานต์ฟริแลนด์ มาเรีย และ เคาน์เตสโนราเบ็ตตา คริสติกา พระองค์เสด็จพระราชสมภพ ณ ออสเตรีย
เคาน์เตสจอร์จจีนาได้เข้าพระราชพิธีอภิเษกสมรสกับเจ้าชายฟรันทซ์ โยเซ็ฟที่ 2 แห่งลิกเตนสไตน์ พระองค์จึงได้รับพระราชทานพระอิสริยยศเป็น เจ้าหญิงจอร์จจีนา เจ้าหญิงพระชายาแห่งลิกเตนสไตน์ ถึงกระนั้น พระองค์ยังมีพระราชประสงค์ใช้พระนามเดิม ทรงมีพระราชโอรส-ธิดาร่วมกัน 5 พระองค์ดังนี้
ในฐานะเจ้าหญิงพระชายาในองค์ประมุขแห่งลิกเตนสไตน์ ทรงมีองค์กรในพระบรมราชินูปถัมภ์ไว้มากมาย เช่น องค์กรการกุศลแห่งเจ้าหญิงพระชายา องค์กรประชาชนคนแรงงานแห่งชาติ
เคาน์เตสจอร์จจีนา เสด็จสวรรคตเมื่อวันที่ 18 ตุลาคม พ.ศ. 2532 ซึ่งก่อนถึงวันคล้ายวันพระราชสมภพปีที่ 68 พรรษา เพียง 6 วัน
พระเจ้าโจวจิง (กุย)
พระเจ้าโจวจิง (, ? - 520 ปีก่อนคริสตกาล, ครองราชย์ 544 – 520 ปีก่อนคริสตกาล) พระมหากษัตริย์องค์ที่ 24 แห่ง ราชวงศ์โจว และเป็นพระมหากษัตริย์องค์ที่ 12 แห่ง ราชวงศ์โจวตะวันออก ครองราชย์ระหว่าง 544 – 520 ปีก่อนคริสตกาลภายหลังการสวรรคตของ พระเจ้าโจวหลิง ผู้เป็นพระราชบิดาซึ่งผู้ที่สืบราชบัลลังก์ต่อคือพระราชโอรสของพระองค์ พระเจ้าโจวเต้า
พระเจ้าโจวนัน
พระเจ้าโจวนัน (, ? – 256 ปีก่อนคริสตกาล, ครองราชย์ 314 – 256 ปีก่อนคริสตกาล) พระมหากษัตริย์ลำดับสุดท้ายแห่ง ราชวงศ์โจว พระองค์ครองราชย์ยาวนานที่สุดในยุคก่อนรวมแผ่นดินซึ่งในรัชสมัยของพระองค์ได้สูญเสียพระราชอำนาจทั้งทางด้านการทหารและการปกครองกระทั่งพระองค์สวรรคตเมื่อ 256 ปีก่อนคริสตกาลตำแหน่งกษัตริย์แห่งราชวงศ์โจวจึงถูกยกเลิก
เพลิงรักเพลิงแค้น
เพลิงรักเพลิงแค้น เป็นละครโทรทัศน์ แนวละคร ดราม่า จากบทประพันธ์ของ นาวิกา สร้างเป็นละครโทรทัศน์มาแล้ว 2 ครั้ง
ครั้งแรกเมื่อปี พ.ศ. 2537 ผลิตโดย บริษัท เมคเกอร์ กรุ๊ป จำกัด บทโทรทัศน์โดย เอื้องอรุณ สมิตสุวรรณ กำกับการแสดงโดย ชนะ คราประยูร นำแสดงโดย จอนนี่ แอนโฟเน่, จริยา แอนโฟเน่, วาสนา พูนผล, จักรกฤษณ์ อำมะรัตน์ ร่วมด้วยนักแสดงมากฝีมืออีกคับคั่ง
ครั้งที่สองในปี พ.ศ. 2562 ผลิตโดย บริษัท บรอดคาซท์ ไทย เทเลวิชั่น จำกัด บทโทรทัศน์โดย ขิม ปิยรส กำกับการแสดงโดย ภวัต พนังคศิริ นำแสดงโดย ปกรณ์ ฉัตรบริรักษ์,วรัทยา นิลคูหา,ศรีริต้า เจนเซ่น,ปรมะ อิ่มอโนทัย ร่วมด้วยนักแสดงมากฝีมืออีกคับคั่ง โดยในขณะนี้กำลังถ่ายทำ
เครื่องแถบแม่เหล็ก
เครื่องแถบแม่เหล็ก เป็นเครื่องที่ใช้อ่านและบันทึกข้อมูลบนแถบแม่เหล็ก มีหลักการทำงานเหมือนเครื่องบันทึกเสียงด้วยแถบแม่เหล็กทั่วไปที่ใช้อยู่ตามบ้าน แต่ได้ออกแบบให้มีความก้าวหน้าทางเทคนิคมากกว่า เช่น มีความเร็วสูงกว่าเครื่องที่ใช้ตามบ้าน คือมีอัตราเร็ว 25-100 นิ้วต่อวินาที เริ่มเดินแถบและหยุดแถบได้เร็วกว่าระหว่างทำงานสามารถอ่านและบันทึกข้อมูลได้เร็วกว่า เป็นต้น
ไดรฟ์แถบแม่เหล็ก ถูกใช้เป็นครั้งแรกในการจัดเก็บข้อมูล เมนเฟรมคอมพิวเตอร์ ในคริสต์ทศวรรษ 1950 ที่มีกำลังการผลิตน้อยกว่า 1 เมกะไบต์ เมื่อเทคโนโลยีทันสมัยความจุได้เพิ่มขึ้นเป็น 10 เทราไบต์หรือสูงกว่าของข้อมูลที่ไม่มีการบีบอัดต่อตลับหมึกตั้งแต่ปี ค.ศ. 2014 ในระบบคอมพิวเตอร์ต้นเทปแม่เหล็กอาจเป็นสื่อเก็บข้อมูลหลัก แม้ว่าไดรฟ์มีราคาแพง ,เทปมีราคาไม่แพง ระบบคอมพิวเตอร์บางระบบเรียกใช้ระบบปฏิบัติการบนไดรฟ์เทป เช่น ไดรฟ์ DECtape
แถบแม่เหล็ก เป็นที่รู้จักทั่วไปในปลอกหรือที่เรียกว่าเทปคาสเซ็ท หรือตลับ เทปประกอบด้วยแถบแม่เหล็ก เพื่อให้เนื้อหาเสียงที่แตกต่างกันโดยใช้เครื่องเล่นเดียวกัน เปลือกนอกที่ทำจากพลาสติกบางครั้งมีแผ่นโลหะและชิ้นส่วนช่วยให้ง่ายต่อการจัดการกับเทปที่บอบบางทำให้สะดวกและแข็งแรงกว่าการเก็บเทปที่สัมผัส
หน่วยเก็บข้อมูลคอมพิวเตอร์
หน่วยเก็บข้อมูลคอมพิวเตอร์ มักเรียกว่าหน่วยเก็บข้อมูลหรือหน่วยความจำ เป็นเทคโนโลยีประกอบด้วยส่วนประกอบของคอมพิวเตอร์ และสื่อบันทึกที่ใช้เก็บข้อมูลดิจิตอล
หน่วยประมวลผลกลาง (CPU) ของคอมพิวเตอร์คือสิ่งที่จัดการข้อมูลโดยการคำนวณ ในทางปฏิบัติคอมพิวเตอร์ทุกเครื่องใช้ลำดับชั้นการจัดเก็บข้อมูล ซึ่งทำให้ตัวเลือกการจัดเก็บข้อมูลที่รวดเร็ว มีราคาแพง และมีขนาดเล็กใกล้เคียงกับ CPU และตัวเลือกที่มีขนาดใหญ่และราคาถูกกว่าที่ไกลออกไป
2015 แอลพีจีเอทัวร์
2015 แอลพีจีเอทัวร์ เป็นฤดูกาลการแข่งขันกอล์ฟของสตรีจากทั่วโลก โดยเริ่มต้นฤดูกาลที่เมืองโอคาลา รัฐฟลอริดา ประเทศสหรัฐอเมริกา ในวันที่ 28 มกราคม และสิ้นสุดฤดูกาลในวันที่ 22 พฤศจิกายน ที่เมืองเนเปิลส์ รัฐฟลอริดา ประเทศสหรัฐอเมริกา ในฤดูกาลนี้มีจำนวนรายการแข่งขันทั้งหมด 31 รายการ
ลิเดีย โค ผู้เล่นวัย 18 ปีจากประเทศนิวซีแลนด์ ชนะการแข่งขันทั้งหมด 5 รายการ ซึ่งรวมไปถึง 1 รายการเมเจอร์ ได้แก่ เดอะ เอเวียง แชมป์เปียนชิพ นอกจากนี้ยังเป็นผู้เล่นที่ทำเงินรางวัลสูงสุดในฤดูกาล และได้รับรางวัลผู้เล่นยอดเยี่ยมแห่งปี ทำให้เธอกลายเป็นผู้เล่นที่อายุน้อยที่สุดที่ชนะรางวัลผู้เล่นยอดเยี่ยมแห่งปี
อินบี ปาร์ค ผู้เล่นจากประเทศเกาหลีใต้ เป็นผู้เล่นอีก 1 คนที่ชนะการแข่งขันทั้งหมด 5 รายการในฤดูกาลนี้ และเป็นผู้เล่นที่ทำสกอร์เฉลี่ยต่ำที่สุด ได้รับรางวัลถ้วยโทรฟี่เป็นครั้งที่ 2 หลังจากที่เธอเคยได้รับรางวัลนี้มาแล้วเมื่อปี 2012 นอกจากนั้นแล้ว ในปีนี้เธอยังได้รับการบันทึกชื่อเข้าสู่หอเกียรติยศของแอลพีจีเอ หลังจากที่ได้แข่งขันอยู่ในแอลพีจีเอทัวร์มาเป็นเวลานับ 10 ปี และชนะรายการแข่งขันรวมถึงรางวัลต่างๆมามากมาย
เซ ยอง คิม ผู้เล่นหน้าใหม่จากประเทศเกาหลีใต้ ชนะการแข่งขันทั้งหมด 3 รายการ และได้รับรางวัลผู้เล่นหน้าใหม่ยอดเยี่ยมแห่งปีไปครอง
ในวันที่ 2 กุมภาพันธ์ ลิเดีย โค ซึ่งในขณะนั้นมีอายุเพียง 17 ปี 9 เดือน ได้ขึ้นเป็นนักกอล์ฟหญิงมือวางอันดับ 1 ของโลก จากการจัดอันดับอย่างเป็นทางการ ทำให้เธอกลายเป็นนักกอล์ฟหญิงคนที่ 9 และเป็นนักกอล์ฟหญิงที่อายุน้อยที่สุด ที่ได้ขึ้นเป็นมือวางอันดับ 1 ของโลก ก่อนที่จะเสียตำแหน่งให้กับ อินบี ปาร์ค ในวันที่ 15 มิถุนายน และได้กลับขึ้นมาเป็นมือวางอันดับ 1 ของโลกอีกครั้ง ในวันที่ 26 ตุลาคม ไปจนจบฤดูกาล
หมายเลขที่แสดงในวงเล็บนั้นแสดงถึงจำนวนรายการที่ผู้เข้าแข่งขันชนะทั้งหมดในแอลพีจีเอทัวร์นับจนถึงรายการปัจจุบัน (นับเฉพาะรายการที่เป็นทางการของแอลพีจีเอทัวร์เท่านั้น)ผู้นำอันดับเงินรางวัล
"ดูอันดับทั้งหมด"
ผู้นำอันดับคะแนนเฉลี่ย
"ดูอันดับทั้งหมด"
ในทุกๆปี แอลพีจีเอจะมีการมอบรางวัลพิเศษให้แก่ผู้เล่น 3 รางวัล ได้แก่:
เจ้าหญิงเอเลนอรา เจ้าหญิงแห่งลีญ
เจ้าหญิงเอเลอานอราแห่งลีญ () ประสูติ ณ ประเทศบราซิล เป็นพระธิดาใน เจ้าชายเปรโด เฮนริเกแห่งออร์เลล็อง-บราแกนซา และ เจ้าหญิงมาเรีย เอลิซาเบธแห่งบาวาเรีย โดยพระองค์ทรงเป็นพระราชปนัดดาใน จักรพรรดิเปดรูที่ 2 แห่งบราซิล เมื่อแรกประสูติดำรงพระสถานะที่ รอยัลไฮเนส พระองค์ทรงจบจากมหาวิทยาลัยเนโรเดนานีโร
พระองค์เสกสมรสกับ มีแชล เจ้าชายที่ 14 แห่งลีญ ขณะเป็นรัชทายาทแห่งลีญ เมื่อวันที่ 10 มีนาคม พ.ศ. 2524 ณ รีโอเดจาเนโร บราซิล แม้การสมรสจะต่างฐานันดร กล่าวคือพระสวามีอยู่ในระดับ ไฮเนส แต่พระองค์อยู่ในระดับ รอยัลไฮเนส แต่ก็ถูกยกเว้นเป็นกรณีพิเศษ โดยทั้ง 2 มีพระบุตร 2 พระองค์คือ
มิแชล รัชทายาทแห่งลีญได้สืบทอดพระอิสริยยศต่อจากพระบิดาเมื่อวันที่ 21 สิงหาคม พ.ศ. 2548 ทำให้พระองค์กลายเป็น เจ้าหญิงพระชายาแห่งลีญ
เรือรบแนวเส้นประจัญบาน
เรือรบแนวเส้นประจัญบาน หรือ เรือแนวเส้นประจัญบาน (; ) เป็นเรือรบประเภทหนึ่งที่นิยมต่อขึ้นใช้ ระหว่างศตวรรษที่ 17 จนถึงกลางศตวรรษที่ 19 เพื่อใช้ในยุทธวิธีทางน้ำที่เรียกกันว่า แนวเส้นประจัญบาน (line of battle) โดยกองเรือของแต่ละฝ่ายที่เป็นปฏิปักษ์กัน จะแปรขบวนเรือให้เป็นแถวยาว เพื่อใช้อานุภาพการยิงวอลเลย์จากทางกราบเรืออย่างพร้อมเพรียงกันให้เกิดผลสูงสุด ซึ่งต่างไปจากการประจัญบานทางน้ำในยุคก่อนๆ ซึ่งจะใช้ยุทธวิธีโจมตีโดยนำเรือเข้าประชิดเรือข้าศึก หรือไม่ก็ใช้เรือพุ่งเข้ากระแทก (ramming) เนื่องจากผลแพ้ชนะในยุทธวิธีนี้มักจะขึ้นอยู่กับว่าใครมีเรือระวางขับน้ำมากกว่า และบรรทุกปืนใหญ่อานุภาพสูงได้มากกว่า ความเป็นมหาอำนาจทางทะเลในสมัยนั้นจึงวัดกันว่าใครมีเรือแนวเส้นประจัญบานมากลำกว่า และใหญ่กว่า
แบบดีไซน์ของเรือแนวเส้นประจัญบาน ค่อยๆพัฒนาขึ้นตลอดศตวรรษที่ 17 โดยมีลักษณะสำคัญอยู่ที่ การใช้เสากระโดงเรือ 3 เสา และมีท้ายเรือที่ลดต่ำลง โครงสร้างยกระดับที่ท้ายเรือ (อย่างเรือในยุคบุกเบิกการเดินทะเล) หายไป ความยาวมาตรฐานของเรือประเภทนี้อยู่ที่ประมาณ 200 ฟุต มีระวางขับน้ำระหว่าง 1,200 ถึง 2,000 ตัน ใช้ลูกเรือประมาณ 600 ถึง 800 คน อาวุธประจำเรือถูกเรียงเป็นสามชั้น ปืนใหญ่ของหน่วยยิง (battery) แถวล่างมีอำนาจการยิงมากที่สุด โดยอาจมีปืนใหญ่ที่ยิงลูกปืนใหญ่ขนาด 32-48 ปอนด์ ถึงสามสิบกระบอก; หน่วยยิงแถวกลางมีปืนจำนวนเท่ากันแต่ยิงกระสุนขนาดเล็กกว่า (ประมาณ 24 ปอนด์); แถวบนสุดมีปืนยิงกระสุนขนาด 12 ปอนด์ 30 กระบอก หรือมากกว่านั้น
ราชนาวีอังกฤษจัดเรือแนวเส้นประจัญบานออกเป็น 3 ระดับตามจำนวนปืนที่สามาถบรรทุกได้ เรือ "ชั้นเอก" (first-rate) กับชั้นโท จะมีแถวยิงสามแถวเหมือนกัน แต่เรือชั้นเอกจะมีปืนมากกระบอกกว่า คือ ประมาณ 100 ถึง 110 กระบอก ส่วนเรือชั้นตรีจะมีแถวยิงเพียงสองแถว ทำให้มีชื่อเรียกอีกอย่างว่า เรือปืนสองแถว () เรือธงชั้นเอกของกองเรือ อย่างเช่น เรือหลวง"วิกตอรี" (HMS "Victory") เรือธงของราชนาวีที่ได้รับชัยชนะในยุทธนาวีที่ตราฟัลการ์ มีปืนประมาณหนึ่งร้อยกระบอก และอาจใช้ลูกเรือมากถึง 850 นาย
นับแต่เครื่องจักรไอน้ำ เข้ามามีบทบาทในการเดินเรือ ยุทธนาวีทางน้ำก็พึ่งพาแรงลมและใบเรือน้อยลง หันมาใช้การขับเคลื่อนด้วยกังหันหรือใบพัดแทน แต่จุดเปลี่ยนสำคัญของเทคโนโลยีคือการเกิดขึ้นของ เรือรบหุ้มเกราะ "ไอรอนแคลด" ในราวปี 1859 และมีบทบาทสำคัญในการยุทธนาวีในสงครามกลางเมืองอเมริกา และในสงครามโบะชิงของญี่ปุ่น หลังจากนั้นมาเรือแนวเส้นประจัญบานก็เสื่อมความนิยมลงอย่างรวดเร็ว เรือรบหุ้มเกราะวิวัฒนาการต่อจนกลายเป็น "เรือประจัญบาน" ในศตวรรษที่ 20 ซึ่งเป็นชื่อเรียกเรือรบขนาดใหญ่ที่ลดรูปมาจากคำว่า เรือแนวเส้นประจัญบานนั่นเอง
พระเจ้าโจบอนแห่งชิลลา
พระเจ้าโจบอนแห่งชิลลา (, ? – 247, สวรรคต 247) พระราชาลำดับที่ 11 แห่ง อาณาจักรชิลลา หนึ่งใน สามก๊กแห่งเกาหลี. และเป็นสมาชิกของราชสกุลซ็อก. พระองค์เป็นพระราชนัดดาของ พระเจ้าพ็อลฮยู พระราชาลำดับที่ 9. พระราชบิดาของพระองค์คือองค์ชายโกลจอง. พระองค์อภิเษกกับองค์หญิงอองโมพระธิดาขององค์ชายคิมกูโดจากราชสกุลคิม. ซึ่งพระเชษฐาหรือพระอนุชาของพระนางต่อมาได้ขึ้นสืบราชบัลลังก์เป็น พระเจ้ามีชู พระราชาลำดับที่ 13
อะเลคเซย์ ปายีตนอฟ
อะเลคเซย์ เลโอนีโดวิช ปายีตนอฟ (, ; ) เป็นนักออกแบบวิดีโอเกม และ วิศวกรคอมพิวเตอร์ชาวรัสเซีย เขาเป็นที่รู้จักจากการพัฒนาเกม "เตตริส" ในช่วงทำงานให้กับ Dorodnitsyn Computing Centre แห่งสถาบันวิทยาศาสตร์โซเวียต ที่รัฐบาลโซเวียตดูแล
ในปี 1996 ปายีตนอฟ และ Henk Rogers ได้ร่วมกันก่อตั้ง The Tetris Company
มาร์กุส ไอมิลิอุส แลปิดุส
มาร์กุส ไอมิลิอุส แลปิดุส (, 89 ปีก่อนคริสตกาล – 13 ปีก่อนคริสตกาล) แพทริเซียนผู้เป็นหนึ่งในคณะสามผู้นำที่สอง (Second Triumvirate) ร่วมกับ มาร์ก แอนโทนี และ ซีซาร์ ออกัสตัส ซึ่งแลปิดุสนั้นเป็นพันธมิตรที่สนิทกับจูเลียส ซีซาร์
โกปาเดลเรย์ ฤดูกาล 2017–18
โกปาเดลเรย์ ฤดูกาล 2017–18 จะจัดขึ้นเป็นครั้งที่ 116 ของ โกปาเดลเรย์. ทีมชนะเลิศจะได้สิทธิ์ลงแข่งใน ยูฟ่ายูโรปาลีก ฤดูกาล 2018–19 รอบแบ่งกลุ่ม.
บาร์เซโลนา คือแชมป์เก่าเมื่อฤดูกาลที่ผ่านมา.การจับสลากรอบแรกและรอบสองจัดขึ้นในวันที่ 28 กรกฎาคม พ.ศ. 2560 (ค.ศ. 2017) เวลา 13:00 น. ตามเวลาฤดูร้อนยุโรปกลาง ในลาซิวดัดเดฟุตบอลซึ่งเป็นสำนักงานใหญ่ราชสหพันธ์ฟุตบอลสเปน ลัสโรซัส แคว้นมาดริด.โฟร์เมนเตรา ได้รับสิทธิ์บายเข้าสู่รอบสาม.
เยย์ดา เอสปอร์ตีอู ได้รับสิทธิ์บายเข้าสู่รอบ 32 ทีมสุดท้าย.
การจับสลากสำหรับรอบ 32 ทีมสุดท้าย เมื่อวันที่ 28 กันยายน ค.ศ. 2017, ใน ลา ซีอูดัด เดล ฟุตโบล. ในรอบนี้, ทีม ลาลีกา ทั้งหมดได้ผ่านเข้าสู่การแข่งขัน.
การประกบคู่ รอบ 32 ทีมสุดท้าย สรุปได้ดังนี้: เจ็ดทีมที่เหลือที่มีส่วนร่วมใน เซกุนดาดีบีซีออน เบ ฤดูกาล 2016–17 และ เตร์เซรา ดีบีซีออน ต้องเผชิญหน้ากับทีมจาก ลาลีกา ที่ผ่านเข้าสู่การแข่งขันระดับสโมสรยุโรป. ห้าทีมที่เหลือที่มีส่วนร่วมใน เซกุนดาดีบีซีออน ต้องเผชิญหน้ากับห้าทีม ลาลีกา ที่ไม่ได้ผ่านเข้าสู่การแข่งขันระดับสโมสรยุโรป. อีกแปดทีมลาลีกาที่เหลือจะต้องมาเผชิญหน้ากันเอง. ในการแข่งขันที่เกี่ยวข้องกับทีมจากลีกระดับชั้นที่แตกต่างกัน, ทีมในระดับที่ต่ำกว่าจะได้ลงเล่นนัดแรกที่บ้าน. กฎนี้จะถูกนำไปใช้ในรอบ 16 ทีมสุดท้าย, แต่ไม่ใช่สำหรับรอบก่อนรองชนะเลิศและรอบรองชนะเลิศ, ซึ่งในคำสั่งของเลกจะขึ้นอยู่กับโชคในการจับสลาก.
ซอสถั่วเหลือง
ซอสถั่วเหลือง เป็นเครื่องปรุงอาหารที่ทำจากถั่วเหลืองหมัก, เมล็ดข้าวย่าง, น้ำเกลือ และเชื้อรา "Aspergillus oryzae" หรือ "Aspergillus sojae" ซอสถั่วเหลืองมีการคิดค้นมาราว 2,200 ปี ในช่วงราชวงศ์ฮั่นตะวันตก ของจีนโบราณ และแพร่ขยายไปทั่วเอเชียตะวันออกและตะวันออกเฉียงใต้ โดยใช้เป็นเครื่องปรุงอาหาร
จักรพรรดิกอร์ดิอานุสที่ 2
จักรพรรดิกอร์ดิอานุสที่ 2 (, 192 – 238, สวรรคต 238) จักรพรรดิร่วมแห่ง จักรวรรดิโรมันตะวันตก ในช่วง ยุคหกจักรพรรดิ โดยพระองค์ครองราชบัลลังก์ร่วมกับพระราชบิดาคือ จักรพรรดิกอร์ดิอานุสที่ 1 แต่พระองค์ครองราชบัลลังก์ได้เพียง 20 วันก็สิ้นพระชนม์ระหว่างการรบที่ คาร์เธจ เมื่อวันที่ 12 เมษายน ค.ศ. 238 ทำให้จักรพรรดิกอร์ดิอานุสที่ 1 เสียพระทัยจนปลงพระชนมชีพด้วยการแขวนพระศอ
น้ำปรุงรส
ในการทำอาหาร น้ำปรุงรส หรือ ซอส () เป็นของเหลว, ครีม หรืออาหารกึ่งของแข็งที่ใช้ประกอบหรือใช้ในการทำอาหาร ปกติจะไม่รับประทานน้ำปรุงรส แต่จะใช้ปรุงแต่งรสชาด เพิ่มความชุ่มชื่น หรือตกแต่งอาหาร มีความเป็นไปได้ว่าน้ำปรุงรสที่เก่าแก่ที่สุดในยุโรปที่มีการบันทึกคือ การัม (garum) เป็นน้ำปลาที่ใช้ในกรีกโบราณ ขณะที่เต้าเจี้ยว ที่ทำจากถั่วเหลือมีอ้างถึงใน "Rites of Zhou" ช่วงศตวรรษที่ 3 ก่อนคริสตกาล
เชตชวิน ชูประทุม
เชตชวิน ชูประทุม ชื่อเล่น ขวัญ หรือ ขวัญ KPN เกิดเมื่อวันที่ 20 กันยายน พ.ศ. 2535 เป็นนักร้องและนักแสดงชายชาวไทย มีชื่อเสียงจากการประกวดรายการเคพีเอ็น อวอร์ด ครั้งที่ 23 ปัจจุบันเป็นนักแสดงสังกัดช่อง 3
เชตชวิน เติบโตที่ประเทศนิวซีแลนด์ตั้งแต่อายุ 8 ขวบ หลังจากกลับมายังประเทศไทย 3 ปี จึงได้ประกวดเคพีเอ็น อวอร์ด ครั้งที่ 23 ด้านการศึกษา ศึกษาที่ มหาวิทยาลัยศรีปทุม สาขาธุรกิจระหว่างประเทศ
รางวัลไนน์เอ็นเตอร์เทน อวอร์ดส์ ครั้งที่ 8
รางวัลไนน์เอ็นเตอร์เทน อวอร์ดส์ ครั้งที่ 8 ประจำปี พ.ศ. 2557 จัดโดย กองบรรณาธิการข่าวศิลปวัฒนธรรมและบันเทิง สำนักข่าวไทย โดยตัดสินเพื่อมอบรางวัลจากการลงคะแนนของคณะกรรมการผู้ทรงคุณวุฒิ คำวิจารณ์จะถูกนำส่งคณะกรรมการตัดสินเพื่อร่วมพิจารณารางวัล ภายใต้แนวคิด "หน้าม่านคุณภาพ หลังม่านคุณธรรม" จัดขึ้นในวันที่ 14 พฤษภาคม พ.ศ. 2558 ณ หอประชุมใหญ่ ศูนย์วัฒนธรรมแห่งประเทศไทย กรุงเทพมหานคร รายชื่อที่ได้รับการเสนอชื่อเข้าชิงรางวัล ผู้ชนะรางวัล จะเน้นด้วย ตัวหนา
เรือหลวงวิกตอรี
เรือหลวง"วิกตอรี" () เป็นเรือแนวเส้นประจัญบานชั้นเอก ติดตั้งปืน 104 กระบอก ของราชนาวีอังกฤษ สั่งให้ต่อขึ้นเมื่อ ปี ค.ศ. 1758 วางกระดูกงูเรือในปี 1759 และปล่อยลงน้ำในปี 1765 เรือหลวงวิกตอรีเป็นที่รู้จักดีที่สุด ในฐานะเรือธงของลอร์ดเนลสัน ในยุทธนาวีที่ตราฟัลการ์ ปี ค.ศ. 1805 ซึ่งอังกฤษได้รับชัยชนะอย่างเด็ดขาดเหนือกองเรือรบฝรั่งเศส
นอกจากนี้ เรือหลวงวิกตอรี ยังเคยเป็นเรือธงของผู้บัญชาการรบทางทะเล ของราชนาวีอีกหลายท่าน ในระหว่างสงครามประกาศอิสรภาพอเมริกา คือ เป็นเรือธงของนายพลเรือเอกออกัสตัส เคปเพล (Augustus Keppel) ในยุทธนาวีที่อัสชันท์ (1778) เป็นเรือธงของจอมพลเรือริชาร์ด ฮาว (RIchard Howe) ในยุทธนาวีที่แหลมสปาร์เทล (1782) และเป็นเรือธงของจอมพลเรือ จอห์น เจวิส ในยุทธนาวีที่แหลมเซนต์วินเซนต์ (1797)
เรือหลวงวิกตอรี ถูกย้ายไปเก็บในอู่เรือแห้งที่พอร์ตมัท ในปี ค.ศ. 1922 และถูกรักษาไว้ในฐานะเรือพิพิธภัณฑ์ "วิกตอเรีย" ถูกแต่งตั้งให้เป็นเรือของเฟิร์สท ซี ลอร์ด ตั้งแต่เดือนตุลาคม ปี ค.ศ. ๒๐๑๒ และปัจจุบันเป็นเรือที่เก่าแก่ที่สุดในโลกที่ยังอยู่ในประจำการ
ฟุตซอลในเอเชียนอินดอร์-มาร์เชียลอาร์ตสเกมส์ 2017
การแข่งขัน ฟุตซอล ในมหกรรม เอเชียนอินดอร์-มาเชียลอาร์ตสเกมส์ 2017 ใน อาชกาบัต จะจัดขึ้นที่ ไอซ์ พาเลซ ใน อาชกาบัต.
ไอตากัตตะ
ไอตากัตตะ () เป็นซิงเกิลลำดับที่ 3 ของกลุ่มไอดอลญี่ปุ่น เอเคบีโฟร์ตีเอต และเป็นซิงเกิลแรกที่ทำกับค่ายเดฟสตาร์เรกคอร์ดส์ วางแผงครั้งแรกเมื่อวันที่ 25 ตุลาคม พ.ศ. 2549 เพลงนี้นับเป็นเพลงสัญลักษณ์ของพวกเธอ เป็นเพลงที่รู้จักกันมากที่สุดในสาธารณะ และเป็นเพลงประจำรายการโทรทัศน์ "เอเคบิงโก!"
ซิงเกิลนี้ติด 200 อันดับแรกเป็นเวลา 6 อาทิตย์ โดยอันดับสูงสุดคืออันดับที่ 12 ในปี พ.ศ. 2549 และกลับมาติด 200 อันดับแรกอีกครั้งเป็นเวลา 2 อาทิตย์ในปี พ.ศ. 2553 ซิงเกิลนี้ขายได้ 25,544 ชุดในระยะเวลา 6 อาทิตย์แรกบนออริคอน
หมายเหตุ: สถานะทีม ณ วันวางจำหน่ายซิงเกิล สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ 
ในช่วงกลาง พ.ศ. 2560 บีเอ็นเคโฟร์ตีเอตได้นำเพลงไอตากัตตะไปทำเป็นฉบับภาษาไทยในชื่อ "Aitakatta (อยากจะได้พบเธอ)" โดยมี พงศ์จักร พิษฐานพร สมาชิกวงละอองฟอง เป็นโปรดิวเซอร์ เพลงนี้เปิดตัวครั้งแรกในงาน "บีเอ็นเคโฟร์ตีเอตเดอะเดบิวต์" เมื่อวันที่ 2 มิถุนายน พร้อมกับเพลงรองอีก 2 เพลง คือ "Oogoe Diamond (ก็ชอบให้รู้ว่าชอบ)" และ "365 Nichi no Kamihikouki (365 วันกับเครื่องบินกระดาษ)" นอกจากนี้ยังมีการประกาศสมาชิกเซ็มบัตสึจำนวน 16 คนสำหรับทั้ง 3 เพลงภายในงานนี้เช่นกัน
เพลง Aitakatta (อยากจะได้พบเธอ) ได้ถูกใช้เป็นเพลงประกอบละครชุด โปรเจกต์ เอส เดอะซีรีส์ ตอน Shoot! I Love You ปิ้ว! ยิงปิ๊งเธอ ของนาดาวบางกอก และจีดีเอช ห้าห้าเก้า ซึ่งสมาชิกเซ็มบัตสึทุกคนได้ถ่ายทำมิวสิกวิดีโอของเพลงนี้ร่วมกับนักแสดงนำของซีรีส์ตอนนี้เช่นเดียวกัน กำหนดการเผยแพร่มิวสิควิดีโอในวันที่ 29 พฤศจิกายน 2560
หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)
Aitakatta (อยากจะได้พบเธอ)
Oogoe Diamond (ก็ชอบให้รู้ว่าชอบ)
365nichi no Kamihikouki (365 วันกับเครื่องบินกระดาษ)
​Gustong Makita เป็นซิงเกิลลำดับที่ 1 ของเอ็มเอ็นแอลโฟร์ตีเอต ออกจำหน่ายวันที่ 28 กันยายน พ.ศ. 2561
ชิชะโมะ (วงดนตรี)
ชิชาโมะ (, ภาษาญี่ปุ่น: シシャモ หรือ ししゃも, ภาษาไทย ชิชาโมะ) คือ วงดนตรีแนวอินดี้ร๊อค/อัลเทอร์เนทีฟร๊อค/ร็อก/เจ-ป๊อป เครื่องดนตรี 3 ชิ้น (3 Piece Band) จากประเทศญี่ปุ่น ก่อตั้งขึ้นเมื่อปี 2010 ในขณะที่สมาชิกในวงกำลังศึกษาในระดับชั้นมัธยมปลาย ที่โรงเรียน (Kawasaki City High School for Science and Technology) ที่เมืองคะวะซะกิ จังหวัดคะนะงะวะ ประเทศญี่ปุ่น และมีอัลบั้มแรกในปี 2012 โดยชื่อดั้งเดิมนั้น เขียนด้วยตัวอักษรคันจิ 柳葉魚 (อ่านว่า ชิชะโมะ) แต่เนื่องจากอ่านยาก จึงตัดสินใจใช้ตัวอักษรละติน ว่า SHISHAMO แทน
เนื้อเพลงของวง SHISHAMO จะเน้นไปที่เพลงรักเป็นหลัก โดยเฉพาะรักในวัยเรียน คล้ายกับเรื่องราวในโชโจะมังกะ โดยต้องการเขียนเพลงรักในหลายๆรูปแบบและปรารถนาให้ผู้ฟังทุกคนได้ฟังเพลงรักที่ตรงกับชีวิตรักของผู้ฟังเอง
ไต้หวันเขียว
ไต้หวันเขียว เป็นบทกวีที่ถูกเขียนโดยศิษยภิบาลและกวีชาวไต้หวันจากชื่อบทกวี บทกวีนี้เขียนเป็นภาษาไต้หวันและถูกร่างในช่วงต้นปี1992และเสร็จเมื่อตุลาคม1993 ในปีเดียวกันซึ่งพำนักอยู่ที่แอลเอได้ประพันธ์เพลงโดยนำบทกวีนี้มาใส่ไว้ในบทเพลงชื่อ ภายหลังได้มีการแปลบทกวีนี้เป็นภาษาจีน ภาษาแคะ และภาษาญี่ปุ่น。
บทเพลงนี้ถูกเสนอชื่อเป็นเพลงชาติไต้หวัน และในปี2009ได้ถูกนำเสนอไปในยูเอ็นอีกด้วย
ท่อนที่หนึ่ง
ทุลีป สิงห์
ทุลีป สิงห์ (; 6 กันยายน ค.ศ. 1838 – 22 ตุลาคม ค.ศ. 1893) หรือ ทลีป สิงห์ () สมัญญาว่า องค์ดำแห่งเพิร์ทเชอร์ () เป็นมหาราชาองค์สุดท้ายแห่งจักรวรรดิซิกข์ เป็นบุตรสุดท้องของมหาราชารณชิต สิงห์ (Ranjit Singh) กับมหารานีชินท์ เการ์ (Jind Kaur)
หลังจากมหาราชาสี่องค์ก่อนหน้าถูกลอบปลงพระชนม์ ทุลีปวัย 5 ปีได้สืบทอดราชสมบัติในเดือนกันยายน ค.ศ. 1843 และมหารานีชินท์ผู้เป็นสมเด็จพระชนนีช่วยทำนุบำรุงประคองราชการแผ่นดิน แต่ในเดือนธันวาคม ค.ศ. 1846 เกิดสงครามอังกฤษ–ซิกข์ครั้งแรก อังกฤษถอดมหารานีชินท์ออกจากฐานันดรไปจำคุกไว้ แล้วตั้งข้าราชการอังกฤษเป็นเรซิเดนต์ (resident) สำเร็จราชการแทน นับแต่นั้นจนเกือบ 14 ปีให้หลัง ทุลีปมิได้พบหน้ามารดาอีกเลย ครั้นเดือนเมษายน ค.ศ. 1849 ทุลีปอายุได้ 10 ปี อังกฤษปลดทุลีปจากราชบัลลังก์ และตั้งนายแพทย์จอห์น ลอกิน (John Login) มาอภิบาลเขาแทน พอ ค.ศ. 1853 ทุลีปเข้ารีตเป็นคริสต์ศาสนิกชน
ครั้นอายุ 15 ปี ทุลีปถูกเนรเทศไปยังบริเตน เขาได้รู้จักกับและเป็นที๋โปรดปรานของพระราชินีนาถวิกตอเรีย ผู้ซึ่งต่อมามีราชหัตถเลขาเกี่ยวกับทุลีปว่า "ดวงตาคู่นั้น กับฟันเหล่านั้น ช่างสวยเหลือเกิน" (Those eyes and those teeth are too beautiful)
ใน ค.ศ. 1856 ทุลีปพยายามติดต่อกับมารดา แต่จดหมายและคนใช้ที่เขาส่งไปหามารดาถูกข้าราชการอังกฤษในอินเดียดักจับไว้ได้ จึงไปไม่ถึงมารดา ทว่า ทุลีปยังพยายามต่อไป โดยได้ความช่วยเหลือจากนายแพทย์ลอกิน จนที่สุดอังกฤษก็ยอมให้เขาพบหน้ามารดาเมื่อวัน 16 มกราคม ค.ศ. 1861 ณ โรงแรมสเปนซ์ (Spence's Hotel) ในนครโกลกาตา ทั้งยอมให้เขาพามารดากลับสหราชอาณาจักรด้วย อดีตมหารานีใช้ชีวิตบั้นปลายบอกเล่าเรื่องราวเกี่ยวกับจักรวรรดิซิกข์อันยิ่งใหญ่ให้บุตรผู้เป็นมหาราชาพลัดแผ่นดินฟัง
ยุทธการที่ป้อมเอเบิน-เอมาเอล
ยุทธการที่ป้อมเอเบิน-เอมาเอลเป็นการสู้รบกันระหว่างกองกำลังเบลเยียมและเยอรมันซึ่งเกิดขึ้นในระหว่างวันที่ 10 พฤษภาคม และ 11 พฤษภาคม ค.ศ. 1940 เป็นส่วนหนึ่งของยุทธการที่เบลเยียมและกรณีสีเหลือง,เยอรมันได้บุกเข้ายึดครองกลุ่มประเทศแผ่นดินต่ำและฝรั่งเศส กองกำลังในการจู่โจมของพลทหารโดดร่มเยอรมัน ฟัลเชียร์มเยเกอร์(Fallschirmjäger)ได้รับภารกิจในการจู่โจมและเข้ายึดป้อมปราการเอเบิน-เอมาเอลซึ่งเป็นป้อมปราการสำคัญทางยุทธศาสตร์ของเบลเยียมและจุดที่ตั้งของปืนใหญ่ที่แข็งแกร่งได้คลอบคลุมสะพานสำคัญหลายแห่งที่คลองอัลเบิรต์(Albert Canal) ถนนสายตะวันออกจะนำไปสู่ใจกลางของเบลเยียมและส่วนเหลือของกลุ่มประเทศแผ่นดินต่ำ ถนนสายนี้เป็นสิ่งที่กองทัพเยอรมันได้มุ่งหมายที่ใช้เส้นทางนี้ในการบุกเข้าไปในเบลเยียม ในขณะที่กองกำลังทหารโดดร่มได้เข้าจู่โจมและเข้ายึดป้อมปราการและจัดการทหารรักษาการณ์และชิ้นส่วนของปืนใหญ่ที่อยู่ภายใน พร้อมกับเข้ายึดสะพานสามแห่งในการข้ามคลอง ภายหลังจากได้เข้ายึดครองป้อมปราการแล้ว กองกำลังทหารโดดร่มเยอรมันได้รับคำสั่งให้ทำการปกป้องสะพานจากการโจมตีโต้กลับของเบลเยียมจนกระทั่งกองกำลังภาคพื้นดินของกองทัพที่ 18 แห่งเยอรมันได้เข้ามาสมทบ
การรบครั้งนี้เป็นชัยชนะทางยุทธศาสตร์ของกองกำลังเยอรมัน โดยกองกำลังทหารโดดร่มได้ทำการลงจอดจากบนป้อมปราการด้วยการใช้เครื่องร่อนและได้ใช้ระเบิดและปืนพ่นไฟ(Flamethrower)ในการจัดการกับการป้องกันด้านนอกของป้อมปราการ จากนั้นฟัลเชียร์มเยเกอร์ได้เข้าไปข้างในป้อมปราการ ได้ฆ่าทหารฝ่ายป้องกันไปจำนวนมากและส่วนที่เหลือในส่วนล่างของป้อมปราการ ในเวลาเดียวกัน ส่วนที่เหลือของกองกำลังจู่โจมเยอรมันได้ทำการลงจอดใกล้สะพานข้ามคลองสามแห่ง ได้เข้าทำลายป้อมปืนกลและตำแหน่งการป้องกันไปจำนวนมากและกองกำลังเบลเยียมที่มีหน้าที่ในการปกป้องสะพานต้องพบความพ่ายแพ้ พวกเขาได้ถูกจับกุมและอยู่ภายใต้การควบคุมของเยอรมัน กองกำลังทหารโดดร่มได้มีผู้ได้รับบาดเจ็บในระหว่างปฏิบัติการ แต่ได้ประสบความสำเร็จในการยึดสะพานจนกระทั่งกองทัพภาคพื้นดินของเยอรมันได้เข้ามาสมทบ ซึ่งได้เข้าช่วยเหลือแก่กองกำลังทหารโดดร่มในการเข้าจู่โจมป้อมปราการครั้งที่สองและได้บังคับให้ทหารรักษาการณ์ที่เหลืออยู่ในป้อมปราการยอมแพ้ กองทัพเยอรมันได้ใช้สะพานในการข้ามคลองสองแห่งในการอ้อมจากตำแหน่งป้องกันจำนวนมากของเบลเยียมและเคลื่อนทัพเข้าสู่เบลเยียมในการช่วยเหลือในการเข้ายึดครองประเทศ สะพานที่ Kanne ได้ถูกทำลายลง ทหารช่างวิศวกรเยอรมันได้ถูกสั่งให้ทำการสร้างสะพานใหม่
ซางัน โทซุ
ซางัน โทสุ (; ) เป็นสโมสรฟุตบอลระดับอาชีพของประเทศญี่ปุ่น ซึ่งปัจจุบันกำลังแข่งขันรายการเจลีก ดิวิชัน 1 ทีมนี้ประจำอยู่ที่เมืองโทสุ จังหวัดซางะ
"ซางัน" เป็นคำประกาศเกียรติคุณที่มีความหมายคู่อยู่เบื้องหลัง หนึ่งในคำพ้องเสียงของมันคือหินทราย (砂岩 "sagan") ในภาษาญี่ปุ่น โดยเป็นสัญลักษณ์ขององค์ประกอบเล็ก ๆ ที่รวมตัวกันเพื่อสร้างวัตถุที่น่าเกรงขาม ซึ่งเป็นคำอุปมาสำหรับทีม นอกจากนี้ "ซางัน โทสุ" ยังสามารถแปลความหมายได้ว่า "โทสุแห่งจังหวัดซางะ" (佐賀ん鳥栖 "ซะงะ-น โทะสุ") ในภาษาถิ่นของพื้นที่ดังกล่าว ยิ่งไปกว่านั้น เชื่อกันว่าคำนี้หมายถึงการเล่นสำนวนกับสโมสรฟุตบอลยูเวนตุสซึ่งเป็นทีมยักษ์ใหญ่ของอิตาลี แม้ว่าทางสโมสรยังไม่ได้ยืนยันก็ตาม
ในเดือนกุมภาพันธ์ ค.ศ. 1997 ทีมซางันได้รับการก่อตั้งขึ้นในฐานะสโมสรแห่งใหม่ ซึ่งตามความเป็นจริงมาจากการควบรวมทีมโทสุ ฟิวเจอร์ส ที่ล้มละลายในเดือนก่อนหน้า และได้รับการอนุญาตให้เข้าร่วมฟุตบอลลีกญี่ปุ่นตั้งแต่ ค.ศ. 1997 ถึง 1998 เช่นเดียวกับเจลีกคัพในปี ค.ศ. 1997 ในฐานะมาตรการพิเศษ แม้ว่าสถานะสมาชิกภาพสมาคมเจลีกจะไม่ได้ให้คำตัดสินต่อทีมซางันก็ตาม ในปี ค.ศ. 1999 ทีมนี้ได้รับการคัดเลือกสู่การแข่งขันเจลีก ดิวิชัน 2 (เจลีก 2) ในฐานะสิบทีมเดิม โดยทีมนี้ยังคงสำแดงผลงานจนกระทั่งได้รับการเลื่อนชั้นสู่เจลีก ดิวิชัน 1 เมื่อสิ้นสุดฤดูกาล 2011 สิ่งที่เปลี่ยนไปและเริ่มต้นในเชิงบวกคือการดำรงตำแหน่งของประธานและผู้บริหารแผนกการปฏิบัติการคนใหม่อย่างมิโนรุ ทาเกฮาระ ผู้เป็นเจ้าของสโมสรส่วนหนึ่ง
ฮะนะโกะ (แก้ความกำกวม)
ฮะนะโกะ หรือฮานาโกะ อาจหมายถึง
พระแม่ฉินนมัสตา
พระแม่ฉินนมัสตา (สันสกฤต : छिन्नमस्ता) เป็นเทวสตรี ในศาสนาฮินดู เป็นพระเทวี ๑ ใน ๑๐ ของพระแม่ทศมหาวิทยา พระแม่ฉินนมัสตาถือว่าทรงเป็นแหล่งพลังของถิตถีเพศทั้งปวง นอกจากนี้พระแม่ฉินนมัสตาทรงเป็นที่นับถือของชาวทิเบตอีกด้วย
โยฮันน์ เฮดวิจ
โยฮันน์ เฮดวิจ (; 8 ธันวาคม ค.ศ. 1730 – 18 กุมภาพันธ์ ค.ศ. 1799) หรือ โยฮันเนส เฮดวิจ (Johannes Hedwig) หรือชื่อละตินคือ โยอันนิส เฮดวิจ (Joannis Hedwig) เป็นนักพฤกษศาสตร์ชาวเยอรมัน เกิดที่เมืองบราชอฟในทรานซิลเวเนีย เป็นบุตรของยาคอบ เฮดวิจและแอกเนส แกลเลส เฮดวิจเรียนจบด้านการแพทย์ที่มหาวิทยาลัยไลพ์ซิจในปี ค.ศ. 1759 ก่อนจะทำงานเป็นแพทย์และมีงานอดิเรกคือการศึกษาพืช ต่อมาในปี ค.ศ. 1786 เขาดำรงตำแหน่งศาสตราจารย์ด้านการแพทย์และพฤกษศาสตร์ที่มหาวิทยาลัยไลพ์ซิจ และเป็นผู้อำนวยการสวนพฤกษศาสตร์ไลพ์ซิจ ในปี ค.ศ. 1788 เฮดวิจได้รับเลือกเป็นภาคีสมาชิกราชสมาคมแห่งลอนดอน สองปีต่อมา เขาได้รับเลือกเป็นสมาชิกต่างชาติของราชสถาบันวิทยาศาสตร์สวีเดน
เฮดวิจเป็นผู้บุกเบิกการศึกษามอสส์อย่างเป็นระบบจนได้รับการยกย่องให้เป็น "บิดาแห่งวิชาไบรโอโลยี" ผลงานชิ้นสำคัญของเขา "Species Muscorum Frondosorum" ซึ่งรวบรวมข้อมูลเกี่ยวกับมอสส์มากที่สุดในขณะนั้นตีพิมพ์ในปี ค.ศ. 1801 ต่อมาชื่อของเฮดวิจได้รับการนำไปตั้งเป็นชื่อสกุลมอสส์ "Hedwigia"
พระแม่ทศ มหาวิทยา
พระแม่ทศมหาวิทยา (อังกฤษ : Mahavidyas) เป็นกลุ่มเทวีในศาสนาฮินดู มีทั้งหมดด้วยกันสิบองค์ ซึ่งพระแม่ทศมหาวิทยาทั้งหมดเป็นอวตารของพระแม่อธิศักติ พระเทวีผู้ยิ่งใหญ่แห่งจักรวาล กลุ่มเทวีทศมหาวิทยาเป็นกลุ่มเทวีซึ่งอยู่ในศาสนาฮินดูแบบตันตระ ซึ่งเป็นศาสนาฮินดูแบบหนึ่งในอินเดียตั้งแต่สมัยโบราณ ตามความเชื่อของฮินดูแบบตันตระเชื่อว่า พระแม่ทศมหาวิทยาแต่ละองค์จะทรงสถิตอยู่ในส่วนต่างๆ ของร่างกายและทรงควบคุมร่างกายส่วนที่ทรงสถิตอยู่
พระแม่ทศมหาวิทยาทรงมี 10 พระองค์ ซึ่งแต่ละพระองค์ทรงทำหน้าที่ต่างๆ และมีหน้าควบคุมส่วนต่างๆ ของร่างกาย ซึ่งพระแม่ทศมหาวิทยาทั้ง 10 พระองค์มีพระนามดังนี้
1. พระแม่กาลี ทรงควบคุมและทำลายกาลเวลา
2. พระแม่ตารา ทรงอุปถัมป์การรักษาโรคและศิลปะวิทยาการ
3. พระแม่ตรีปุระสุนทรี ทรงอุปถัมป์การใช้มหายันตราทั้งปวงและควบคุมทั้งสามโลก
4. พระแม่ภูวเนศวรี ทรงควบคุมอารักขาโลกและจักรวาล
5. พระแม่ไภรวี ทรงทำลายความชั่วร้ายทั้งปวง
6. พระแม่ฉินนมัสตา ทรงเป็นแหล่งพลังของถิตถีเพศทั้งปวง
7. พระแม่พคลามุขี ทรงอารักขาและปกป้องเหล่าสาวกตันตระ
8. พระแม่ธูมาวดี ทรงเป็นผู้ประทานความรู้แจ้งและความตาย
9. พระแม่มาตังคี ทรงกำจัดอุปสรรคและความขัดข้องทั้งปวง
10. พระแม่กมลา หรือ พระแม่ลักษมีภาคตันตระ ทรงประทานความอุดมสมบูรณ์พูลสุข
พระเจ้าไมดาส
ไมดาส เป็นชื่อของกษัตริย์ที่ปกครองนครไฟร์เกีย พระองค์เป็นพระโอรสของพระเจ้ากลอดิอุส โดยไมดาสสืบทอดพระราชสมบัติต่อจากพระบิดา ซึ่งในเวลานั้นนครไฟร์เกียเป็นหนึ่งในนครที่มั่งคั่งและรุ่งเรืองที่สุดนครหนึ่งด้วยพระปรีชาสามารถในการบริหารปกครองของพระเจ้ากลอดิอุส
วันหนี่ง คิงไมดาสเสด็จประพาสยังริมฝั่งแม่น้ำซานการิอัสและได้พบ ไซเลนนัส พระอาจารย์ของเทพไดโอนีซุส เทพเจ้าแห่งไวน์และการเฉลิมฉลอง ผู้ซึ่งปลอมตัวเป็นชายชราขี้เมาผู้หนึ่งถูกมัดนอนกลิ้งอยู่กับพื้น พระองค์จึงเข้าไปช่วยแก้มัดให้แก้ท่านโดยในวันนั้น ไซเลนนัสที่กำลังเมาไวน์ได้ที่ เกิดพลัดกับขบวนของเทพไดโอนีซุสและได้ไปพบกับพวกชาวนาเข้า พวกชาวนามีความเชื่อว่า หากเจอไซเลนนัสตอนกำลังเมาให้จับตัวเขามัดไว้ โดยในขณะที่ถูกมัดนั้น จะสามารถถามเรื่องในอนาคตจากไซเลนนัสได้
หลังจากคิงไมดาสทรงช่วยไซเลนนัสเอาไว้ เทพไดโอนีซุสก็เสด็จมาถึง พระองค์ทรงโปรดปรานไมดาสเป็นอันมากที่ช่วยพระอาจารย์ของพระองค์ จึงทรงออกปากว่าจะให้พรแก่ไมดาสหนึ่งข้อตามแต่จะขอ ซึ่งเมื่อได้ยินดังนั้น คิงไมดาสก็ลืมองค์ปล่อยให้ความโลภเข้าครอบงำ จึงทรงขอพรแก่เทพไดโอนีซุสว่า ขอให้ทุกสิ่งที่ตนสัมผัสนั้นกลายเป็นทองคำทั้งหมด
แม้เทพไดโอนีซุสจะทรงแปลกพระทัย แต่ก็ได้ประทานพรให้ตามที่คิงไมดาสได้ขอพรไว้ จากนั้นพระองค์และไซเลนนัสก็เสด็จจากไป ส่วนคิงไมดาสนั้นเมื่อได้พรแล้วก็ทรงทดลองด้วยการแตะของต่าง ๆ ในวังของพระองค์จนกลายเป็นทองคำไปหมด ยังความปรีดาให้แก่พระองค์เป็นอันมาก ทว่า เมื่อถึงเวลาที่จะเสวย คิงไมดาสก็ทรงพบว่า ทั้งอาหารและน้ำที่พระองค์สัมผัสกลายเป็นทองคำจนหมดสิ้น ทำให้พระองค์ไม่สามารถเสวยสิ่งใดได้เลย และที่เลวร้ายกว่านั้นก็คือ พระองค์เผลอไปโอบกอดพระธิดาของพระองค์ ทำให้พระธิดากลายเป็นรูปปั้นทองคำไป พระองค์ทรงเสียพระทัยเป็นอันมาก และได้สวดอ้อนวอนขอให้เทพไดโอนีซุสทรงเมตตาลบล้างพรที่ทรงประทานให้ ในที่สุด เทพเจ้าไดโอนีซุสทรงเกิดความสงสารจึงทรงให้บอกให้คิงไมดาสไปชำระล้างพรที่แม่น้ำแพคโตลัส พระองค์ทรงทำตามที่เทพเจ้าตรัสบอก และพรวิเศษก็หายไป พร้อมกับทุกสิ่งกลับคืนดังเดิม อย่างไรก็ตาม พรของไดโอนีซุสที่ถูกชำระล้าง ก็ได้ทำให้แม่น้ำทั้งสายกลายเป็นผงทองคำ
คิงไมดาส ได้ตัดสินให้เพื่อนตนเองคือมาร์มาสเป็นฝ่ายชนะเทพอพอลโลในการบรรเลงดนตรีแข่งกัน ประมาณว่าเพื่อนของตนเล่นเพราะกว่า เทพอพอลโลจึงได้ทรงจับพิณกลับหัวลงและบรรเลงเป็นเสียงดนตรีให้คิงไมดาสฟังว่าขนาดพระองค์เอาพิณกลับหัวเล่นยังเพราะกว่ามาร์มาส และมาร์มาสก็ไม่สามารถทำอย่างเทพอพอลโลได้ นั่นทำให้เทพอพอลลโลกริ้ว และได้สาปให้คิงไมดาสที่ตัดสินไม่ได้พระทัย โดยให้คิงไมดาสมีหูเป็นลาซะเลย ซึ่งทำให้คิงไมดาสอับอายมากจึงได้สวมหมวกทรงสูงตลอดเวลา มีเพียงช่างตัดผมส่วนพระองค์ของคิงไมดาสเองเท่านั้นที่รู้ว่าหูของคิงไมดาสเป็นหูลา แต่เขาเก็บความลับไม่ได้ จึงได้ไปตะโกนว่า “พระราชาไมดาสมีหูเป็นลา” ต้นอ้อบริเวณนั้นได้ยินจึงโอนเอนกระซิบบอกต่อกันไปเรื่อย ๆ จนข่าวกระจายทุกคนรู้กันไปทั่ว คิงไมดาสนั้นอับอายเป็นอันมากจึงได้สละบัลลังก์แล้วหนีไปซ่อนตัวในป่าไม่ให้ใครเห็นอีกเลย
ฌากอแบ็ง
สมาคมเหล่าสหายของรัฐธรรมนูญ () หรือหลังเปลี่ยนชื่อในปี ค.ศ. 1792 เป็น สมาคมฌากอแบ็ง สหายของเสรีภาพและความเสมอภาค () หรือเรียกอย่างง่ายว่า สโมสรฌากอแบ็ง () เป็นสโมสรทางการเมืองที่ทรงอิทธิพลที่สุดในช่วงการปฏิวัติฝรั่งเศส ก่อตั้งในช่วงการประชุมสภาฐานันดร ค.ศ. 1789 จากการรวมกลุ่มของพวกผู้แทนจากดัชชีเบรอตาญอันเป็นพวกต่อต้านระบอบกษัตริย์ เริ่มแรกมีสมาชิกไม่กี่คนและเป็นการรวมตัวอย่างลับ ๆ ก่อนที่ต่อมาได้พัฒนากลายเป็นขบวนการระดับชาติที่เคลื่อนไหวเพื่อเรียกร้องให้จัดตั้งสาธารณรัฐซึ่งมีสมาชิกมากกว่าครึ่งล้านคน อย่างไรก็ตาม หลังจากโค่นล้มระบบกษัตริย์สำเร็จและจัดตั้งสาธารณรัฐแล้ว สโมสรฌากอแบ็งได้มีการแบ่งฝักแบ่งฝ่ายออกเป็นสองขั้วหลัก คือ ฝ่ายลามงตาญ (La Montagne) และฝ่ายฌีรงแด็ง (Girondin) ต่างฝ่ายต่างพยายามแย่งชิงอำนาจทางการเมือง
ในเดือนพฤษภาคม ค.ศ. 1793 มักซีมีเลียง รอแบ็สปีแยร์ ผู้นำฝ่ายลามงตาญได้กำจัดบรรดาผู้นำของฌีรงแด็งและก้าวขึ้นเป็นผู้นำของฌากอแบ็ง พวกฌากอแบ็งฝ่ายลามงตาญได้เข้ากุมอำนาจเบ็ดเสร็จในฝรั่งเศส การปกครองแบบเบ็ดเสร็จเด็ดขาดภายใต้คณะกรรมาธิการความปลอดภัยส่วนรวมได้ถูกเรียกว่า "สมัยแห่งความน่าสะพรึงกลัว" ผู้นำ 21 คนของพลพรรคฌีรงแด็ง ตลอดจนประชาชนผู้ต่อต้านกว่า 17,000 คนถูกประหารด้วยกิโยตีน
ในวันที่ 26 กรกฎาคม ค.ศ. 1794 รอแบ็สปีแยร์ได้แถลงต่อสภากงว็องซียงแห่งชาติว่าเขาจะกำจัดศัตรูและผู้สมรู้ร่วมคิดทั้งหมดซึ่งมีบางส่วนเป็นนักการเมืองทรงอิทธิพล อย่างไรก็ตาม รอแบ็สปีแยร์ไม่ได้ระบุว่านักการเมืองทรงอิทธิพลนั้นเป็นใคร ทำให้เกิดบรรดาสมาชิกสภาเกิดความระแวงว่าตัวเองจะตกเป็นเป้าหมาย ทำให้ในคืนนั้นเอง สมาชิกสภาบางส่วนได้วางแผนโค่นล้มรอแบ็สปีแยร์ การประชุมสภาในเช้าวันรุ่งขึ้น บรรดาสมาชิกสภาต่างอภิปรายโจมตีรอแบ็สปีแยร์และแซ็ง-ฌุสต์ว่ามีแผนประทุษร้ายต่อสภา รอแบ็สปีแยร์พยายามแก้ต่างแต่ก็ถูกขัดขวางโดยความอลหม่านในสภาที่บรรดาผู้แทนต่างส่งเสียงโหวกเหวกวิจารณ์รอแบ็สปีแยร์อย่างรุนแรง สภาได้ลงมติให้จับกุมรอแบ็สปีแยร์และพวก
เมื่อพวกที่สนับสนุนรอแบ็สปีแยร์ทราบข่าวก็หมายนำกำลังทหารจากปารีสบุกไปยังสภา แต่บารัสได้สั่งให้กองทหารของนายพลนโปเลียนทำการคุ้มกันสภาไว้ เมื่อพวกที่สนับสนุนรอแบ็สปีแยร์ทราบข่าวนี้ก็หันไปตั้งหลักอยู่ที่ออแตลเดอวีล สภาได้ประกาศให้พวกเขาเป็นบุคคลนอกกฎหมาย ใครก็ตามที่หลบหนีถือว่ายอมรับในความผิดนั้น เจ้าหน้าที่สามารถจับกุมและประหารได้ทันทีภายใน 24 ชั่วโมง ในเช้าวันถัดมา (28 กรกฎาคม) รอแบ็สปีแยร์และพวกอีก 21 คนถูกคุมตัวไปยังปลัสเดอลาเรโวลูซียง และถูกประหารชีวิตด้วยกิโยตีน ท้ายที่สุด สโมสรฌากอแบ็งก็ล่มสลายลงในเดือนพฤศจิกายน ค.ศ. 1794
วอลเลย์บอลหญิงชิงแชมป์อเมริกาใต้ 2017
วอลเลย์บอลหญิงชิงแชมป์อเมริกาใต้ 2017 () เป็นการแข่งขันครั้งที่ 32 ของวอลเลย์บอลหญิงชิงแชมป์อเมริกาใต้ อยู่ภายใต้การกำกับของสมาพันธ์วอลเลย์บอลอเมริกาใต้ (CSV) ซึ่งมีกำหนดจัดขึ้นที่เมืองกาลี ประเทศโคลอมเบีย ทีมชนะเลิศจะผ่านการคัดเลือกเข้าแข่งขันวอลเลย์บอลชายหญิงแชมป์โลก 2018
ทีมชาติต่อไปนี้เป็นทีมชาติที่เข้าร่วมแข่งขัน:
ปอล บารัส
ปอล ฟร็องซัว ฌ็อง นีกอลา ไวเคานต์แห่งบารัส () หรือรู้จักกันในชื่อ ปอล บารัส เป็นนักการเมืองในช่วงการปฏิวัติฝรั่งเศส และเป็นหนึ่งในสมาชิกในคณะดีแร็กตัวร์ฝรั่งเศสซึ่งเป็นฝ่ายบริหารของฝรั่งเศสในช่วงค.ศ. 1795 ถึง 1799
ปอล บารัส เกิดในตระกูลขุนนางในพรอว็องส์ เมื่อมีอายุได้ 16 ก็เข้าเรียนวิทยาลัยนายร้อย และต่อมาเข้ารับราชการทหารในกองทัพหลวงฝรั่งเศส โดยไปประจำการที่นิคมไมซอร์ทางตอนใต้ของอินเดีย ต่อมาเมื่อไมซอร์เป็นฝ่ายพ่ายแพ้ต่ออังกฤษในสงครามอังกฤษ-ไมซอร์ครั้งที่สองในปี 1784 บารัสก็เดินทางกลับฝรั่งเศส เมื่อการปฏิวัติฝรั่งเศสปะทุขึ้นในปี 1789 เขาก็เลือกอยู่กับฝ่ายฌากอแบ็ง หลังระบอบกษัตริย์ถูกโค่นล้มแล้ว ในปี 1792 เขาก็ได้เป็นผู้แทนจากสภากงว็องซียงแห่งชาติในสภาสูง เมื่อสงครามปฏิวัติฝรั่งเศสปะทุขึ้น เขาก็ได้รับแต่งตั้งจากสภาให้เป็นผู้ตรวจการประจำกองทหารฝรั่งเศสซึ่งเผชิญหน้ากับฝ่ายต่อต้านจากซาร์ดิเนียในคาบสมุทรอิตาลี ต่อมาเขาได้เป็นผู้แทนจากจังหวัดวาร์ในสภา
ในเดือนมกราคม 1793 เขาเป็นหนึ่งในผู้ลงมติให้ประหารชีวิตพระเจ้าหลุยส์ที่ 16 อย่างไรก็ตาม แม้เขาจะเป็นสมาชิกสภาแต่ก็ไม่ได้เข้าร่วมประชุมบ่อยนักเนื่องจากต้องปฏิบัติหน้าที่ตรวจการกองทัพในภาคตะวันออกเฉียงใต้ของฝรั่งเศส ในช่วงนี้เองที่ทำให้เขาได้รู้จักกับนายพลนโปเลียนระหว่างการปิดล้อมที่ตูลง
ในเดือนกรกฎาคม 1794 บารัสเข้าร่วมกับฝ่ายโค่นล้มอำนาจของมักซีมีเลียง รอแบ็สปีแยร์ และในปีต่อมา เมื่อสภาไม่ค่อยไว้ใจกองคุ้มกันแห่งชาติ (National Guard) ประจำกรุงปารีส สภาจึงมอบกองทหารให้เขาดูแลเพื่อทำหน้าที่คุ้มครองสภา เขาได้แต่งตั้งให้นโปเลียนกุมกองกำลังนี้ ซึ่งนำไปสู่การใช้ความรุนแรงปราบปรามการชุมนุมของฝ่ายเรียกร้องระบอบกษัตริย์ที่ถนนหน้าพระราชวังตุยเลอรีอันเป็นที่ประชุมสภาในวันที่ 5 ตุลาคม 1705
ในเดือนพฤศจิกายน 1795 บารัสได้รับแต่งตั้งเป็นสมาชิกคณะดีแร็กตัวร์ และเนื่องด้วยบารัสมีความสัมพันธ์ใกล้ชิดกับโฌเซฟีน เดอ โบอาร์แน เขาคอยเป็นพ่อสื่อให้กับโฌเซฟีนและนโปเลียนจนแต่งงานกันในปี 1796 หลังจากนั้น เขาแต่งตั้งให้นโปเลียนเป็นผู้บัญชาการกองพลทหารประจำอิตาลี เมื่อนโปเลียนก่อรัฐประหารเดือนบรูว์แมร์ในปี 1799 บารัสเป็นหนึ่งในสมาชิกคณะดีแร็กตัวร์ที่ยอมลาออก และดูเหมือนว่าเขาจะสนับสนุนการเปลี่ยนแปลงครั้งนี้ แม้บารัสจะหมดอำนาจแต่ด้วยการที่เขามีทรัพย์สมบัติมหาศาลได้ทำให้บารัสสามารถใช้ชีวิตอย่างหรูหราไปได้หลายปีภายใต้การถูกสั่งกักบริเวณไว้ในปราสาทกรอบัวซึ่งเป็นทรัพย์สินของเขา ก่อนที่ต่อมาจะถูกเนรเทศไปยังบรัสเซลส์, โรม และมงเปอลีเย เขาเป็นอิสระเมื่อนโปเลียนสิ้นอำนาจในปี 1814
เอวัน (วงดนตรี)
เอวัน () เป็นกลุ่มดนตรีแนวป็อปอังกฤษ–นอร์เวย์ ก่อตั้งวงในปี ค.ศ. 1998 ประกอบด้วยสมาชิก คริสเตียน อิงเกบริกเซน, มาร์ก รีด และเบน อดัมส์ สมาชิกดั้งเดิมและผู้ก่อตั้งวง พอล มารัสซี เป็นสมาชิกตั้งแต่ปี ค.ศ. 1998 จนเขาออกจากวงในปี 2002 วงมีซิงเกิ้ลเปิดตัว "Be the First to Believe" ที่เข้า ยูเคซิงเกิลส์ชาร์ตที่อันดับ 6 ในกลางปี ค.ศ. 1999 วงประสบความสำเร็จในสหราชอาณาจักรและส่วนอื่นของโลกในคริสต์ทศวรรษ 1990 ถึงต้นคริสต์ทศวรรษ 2000 โดยเฉพาะในเอเชียตะวันออกเฉียงใต้ ในสหราชอาณาจักรวงมีอันดับ 1 อยู่ 2 เพลง และท็อป 10 จำนวน 6 เพลง มี 7 เพลงที่แต่งโดยวงเอง วงได้รางวัลบริตอะวอดส์สาขา British Breakthrough Act ในปี ค.ศ. 2001